Diari Oficial de la Generalitat Valenciana


Sumari del DOGV 4987, del 18-04-2005 (2005/3722)

RESOLUCIÓ d'1 de març de 2005, del conseller de Territori i Habitatge, per la qual s'aprova definitivament la modificació puntual núm. 1 de les normes subsidiàries del municipi de Sagra (Alacant).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3722


Data del document
:   01-03-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sagra
    * pla d'urbanisme

RESOLUCIÓ d'1 de març de 2005, del conseller de Territori i Habitatge, per la qual s'aprova definitivament la modificació puntual núm. 1 de les normes subsidiàries del municipi de Sagra (Alacant). [2005/3722]
  
Vist l'expedient de modificació puntual núm. 1 de les normes subsidiàries del municipi de Sagra (Alacant), i de conformitat amb els següents,
  
Antecedents de fet
  
Primer. El projecte de modificació puntual es va sotmetre a informació pública durant un mes mitjançant un acord del ple de l'ajuntament del dia 28 de març de 2003, es publica l'anunci en el Diari Oficial de la Generalitat Valenciana de 30 d'abril de 2003 i en el diari Información de 7 de maig del mateix any. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 4 d'agost de 2003.
  
Segon. La documentació està integrada per memòria informativa, memòria justificativa, plànols d'informació i d'ordenació.
  
Tercer. Consta en l'expedient informe favorable de la Diputació Provincial d'Alacant de data 18 de desembre de 2003, pel que fa a la incidència a la carretera provincial CV-730.
  
Quarticle La Comissió Territorial d'Urbanisme d'Alacant, en sessió de data 29 de juny de 2004, va acordar informar favorablement la modificació puntual núm. 1 de les normes subsidiàries del municipi de Sagra, i es proposa al conseller de Territori i Habitatge la seua aprovació definitiva.
  
Aquesta conselleria, va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 8 de febrer de 2005, es va emetre un informe favorable pel conseller de Territori i Habitatge emés basant-se en la disposició transitòria novena de la Llei 6/1994, de 15 de novembre.
  
El Consell Jurídic Consultiu de la Comunitat Valenciana ha emés dictamen sobre el present expedient, en data 10 de febrer de 2005, en el qual es conclou que «la modificació puntual de les normes subsidiàries de l'Ajuntament de Sagra és conforme a l'ordenament jurídic».
  
Fonaments de dret
  
Primer. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (en endavant LRAU).
  
Segon. La documentació està completa, a l'efecte del compliment de l'article 27 de la LRAU.
  
Tercer. El present expedient té com a objecte la modificació de determinacions urbanístiques en la illa en què s'ubica actualment l'ajuntament i el centre social. En concret es proposa el canvi de l'alineació de la illa per a adaptar-lo a la realitat física existent, canvi de qualificació de la resta de la illa adquirida per l'Ajuntament no destinada a dependències municipals i centre social, a sistema general d'equipament administratiu, i finalment modificar la zona verda augmentant la seua superfície.
  
D'un total de 320 m² de superfície, en el Planejament vigent es destinen 183,84 m² a SGEA, 160 a casc tradicional i 32,72 a zona verda pública; en la modificació proposada s'amplia el SGEA a 243,14 m² i la zona verda a 77 m², i s'elimina la parcel·la de casc tradicional.
  
D'aquesta manera, després de la modificació augmenten els estàndards de zona verda i dotació administrativa que existien abans de la proposta, amb la consegüent millora de l'ordenació, eliminant l'ús residencial de la illa, i dedicar-la a sistema general d'equipaments i augmentar la superfície de zona verda a costa de variar la seua configuració.
  
Quart. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU. No obstant això, convé assenyalar que, d'acord amb la terminologia de la LRAU i Reglament de planejament de la Comunitat Valenciana (RPCV) el nou equipament s'hauria de denominar xarxa primària de dotacions per a aquesta i posteriors modificacions que es tramiten.
  
Cinqué. La modificació comporta una diferent qualificació o ús urbanístic de zones verdes o espais lliures anteriorment previstos, per la qual cosa conforme al que establix l'article 55.4 de la Llei reguladora de l'activitat urbanística, s'ha emés un informe favorable del conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de l'esmentada llei i la disposició transitòria tercera del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
D'altra banda, consta en l'expedient dictamen del Consell Jurídic Consultiu de data 10 de febrer de 2005, conforme al que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.
  
Sisé. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme d'Alacant, conforme amb el Consell Jurídic Consultiu de la Comunitat Valenciana, resolc aprovar definitivament la modificació puntual núm. 1 de les normes subsidiàries del municipi de Sagra (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 1 de març de 2005.- El conseller de Territori i Habitatge: Rafael Blasco Castany.